text: Noter.
  Denne salme har melodier fælles med Du, Herre Krist&lt;br&gt; og Jeg ved en blomst så favr og fin.&lt;br&gt;
  Ydermere findes der 4 melodier til salmen: &lt;br&gt;
  en fra 1589 af Johannes Rhau, en fra 1605&lt;br&gt; (tilskrevet "Mainz" hvem eller hvad det så end er?)&lt;br&gt; 
  samt melodi af A.P. Berggreen 1852 og Johan Friis 1892.
  Teksten.
  &lt;poem&gt;
  1
  En liden stund
  i rosens lund
  vi rødme kun og blegne;
  af blomstens art
  og med en fart
  nedsunket snart
  er alt i disse egne.
  2
  En liden stund
  skal dødens blund
  dog kun for kristne vare;
  såkornets art:
  af muldet snart
  op med en fart,
  skal i vort kød sig klare.
  3
  En liden stund
  i verden kun
  og evig hos sin Fader,
  det er hans art,
  som kommer snart
  med lynets fart
  og Himlen os oplader.
  4
  En liden stund
  i rosens lund
  og evig i Guds-haven;
  så høsten her
  og våren dér
  er dog nok værd
  en vinternat i graven.
  5
  En liden stund,
  et stille blund,
  da skal alt mørket vige;
  i morgengry
  foruden sky
  Guds sol den ny
  os hilser i Guds rige.
  &lt;/poem&gt;